Fees skop af met ’n vurige waterdebat | Netwerk24
Deur Anja Van Der Merwe 10 Julie 2018 05:00
Anna-Mart van der Merwe, Andrew Laubscher, Nicole Holm en Richard September in toneel uit Swerfgoed.Foto: Conrad Bornman
Vanjaar se fees het Sondagmiddag in die André Huguenet-teater aktueel en met ’n vurige waterdebat afgeskop.
Suid-Afrika word in ’n oorlog gedompel en die enigste uitweg en redding is water. Water is so skaars soos hoendertande en dit is gewoonlik in sulke krisistye wat mense se ware kleure uitkom.
Met die versmelting van die genres tragedie en komedie kry Bauke Snyman dit goed reg om in sy drama Swerfgoed ’n illusie te skep van ’n Suid-Afrika in die nabye toekoms, waar mense selfs sal moor om water te bekom.
Die legitimiteit van hierdie dramastuk as ’n eietydse dokument kan aan die hand van die aktuele vraagstuk van waterskaarste in Suid-Afrika geïnterpreteer word.
Hierdie produksie kon nie op ’n meer gepaste tyd sy debuut maak nie. Terwyl “Dag Zero” op almal se lippe was en die watertoestand daagliks in die Wes-Kaap versleg het, het Swerfgoed sy debuut op die Klein-Karoo Nasionale Kunstefees (29 Maart – 4 April) gemaak.
Die aktrise Tinarie van Wyk Loots, wat as die beste aktrise op verlede jaar se US-Woordfees vir haar spel in Wild aangewys is, het met Swerfgoed haar regiedebuut gemaak.
Die geloofwaardigheid van die bekroonde akteurs en aktrises in die rolverdeling, Anna-Mart van der Merwe, Nicole Holm, Richard September en Andrew Laubscher, dra by tot die realiteit van waterskaarste en watertekort wat wel ’n groot toekomskwessie is.
Swerfgoed was gister die tweede en laaste keer op die Vrystaat Kunstefees op die planke.
Wild is nog die hele week op die planke.
Meer oor: Anna-Mart Van Der Merwe | Bloemfontein | Kunstefees | Vrystaat Kunstefees | Fees | Stronk | Drama
Senaat stem Donderdag om Amerikaanse sluiting te beëindig